Document ID: /roh_data/filtered/fineweb-2-filterrobots_roh.jsonl.gz/36956

1 Mintga Svizzer è obligà da far servetsch militar. La lescha prevesa in servetsch civil da cumpensaziun. 2 Per dunnas svizras è il servetsch militar facultativ. 3 Svizzers che na prestan ni servetsch militar ni servetsch da cumpensaziun, han da pajar ina taxa. Quella vegn pretendida da la Confederaziun e fixada ed incassada dals chantuns. 4 La Confederaziun decretescha prescripziuns davart la cumpensaziun commensurada da la perdita da gudogn. 5 Persunas che prestan servetsch militar u servetsch da cumpensaziun e pateschan donn vi da la sanadad u perdan la vita, han per els u per lur confamigliars il dretg d’in sustegn commensurà da la Confederaziun.